title: Komission täytäntöönpanoasetus (EU) 2018/1212, annettu 3 päivänä syyskuuta 2018, Euroopan parlamentin ja neuvoston direktiivissä 2007/36/EY annettujen osakkeenomistajien tunnistamista, tietojen toimittamista ja osakkeenomistajien oikeuksien käytön helpottamista koskevien säännösten täytäntöönpanoa koskevista vähimmäisvaatimuksista (ETA:n kannalta merkityksellinen teksti.)

text:
                  4.9.2018

                  FI

                  Euroopan unionin virallinen lehti

                  L 223/1

         KOMISSION TÄYTÄNTÖÖNPANOASETUS (EU) 2018/1212,
         annettu 3 päivänä syyskuuta 2018,
         Euroopan parlamentin ja neuvoston direktiivissä 2007/36/EY annettujen osakkeenomistajien tunnistamista, tietojen toimittamista ja osakkeenomistajien oikeuksien käytön helpottamista koskevien säännösten täytäntöönpanoa koskevista vähimmäisvaatimuksista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon osakkeenomistajien eräiden oikeuksien käyttämisestä julkisesti noteeratuissa yhtiöissä 11 päivänä heinäkuuta 2007 annetun Euroopan parlamentin ja neuvoston direktiivin 2007/36/EY (1) ja etenkin sen 3 a artiklan 8 kohdan, 3 b artiklan 6 kohdan ja 3 c artiklan 3 kohdan,
         sekä katsoo seuraavaa:

                     (1)

                     Direktiivissä 2007/36/EY annetaan julkisesti noteeratuille yhtiöille oikeus tunnistaa osakkeenomistajansa ja edellytetään välittäjiä tekemään yhteistyötä tunnistamisessa. Direktiivillä myös pyritään parantamaan julkisesti noteerattujen yhtiöiden tiedottamista osakkeenomistajille, etenkin tietojen toimittamista välittäjien muodostamassa ketjussa, ja siinä edellytetään, että välittäjät helpottavat osakkeenomistajien oikeuksien käyttöä. Näihin oikeuksiin kuuluvat oikeus osallistua yhtiökokouksiin ja äänestää niissä sekä taloudelliset oikeudet, kuten oikeus voitonjakoon ja oikeus osallistua liikkeeseenlaskijan tai kolmannen osapuolen käynnistämiin yhtiötapahtumiin.

                     (2)

                     Tällä asetuksella pyritään estämään toisistaan poikkeavat menettelyt direktiivin 2007/36/EY säännösten täytäntöönpanossa, sillä niistä voisi seurata se, että hyväksytään yhteensopimattomia kansallisia vaatimuksia, jolloin rajat ylittävien liiketoimien riskit ja kustannukset kasvavat ja niiden tehokkuus ja tuloksellisuus vaarantuvat. Tämä puolestaan lisäisi välittäjiin kohdistuvaa taakkaa. Yhteisten tiedonesitysmuotojen ja viestirakenteiden käyttö tietojen toimittamisessa mahdollistaisi tehokkaan ja luotettavan käsittelyn ja välittäjien, liikkeeseenlaskijan ja osakkeenomistajien välisen yhteistoimintakyvyn, millä varmistettaisiin unionin osakemarkkinoiden tehokas toiminta.

                     (3)

                     Tämä asetus käsittää ainoastaan vähimmäisvaatimukset valtuutusten laajuuden ja suhteellisuusperiaatteiden mukaisesti. Välittäjiä ja muita markkinatoimijoita kannustetaan muokkaamaan itse edelleen näitä esitysmuotoja eri markkinoiden tarpeiden mukaisesti. Ne voisivat myös pyrkiä yhtenäistämään lisää tässä asetuksessa tarkoitettuja ja myös muita viestityyppejä, joita tarvitaan helpottamaan osakkeenomistajien oikeuksien käyttöä, ja ottamaan käyttöön sellaista teknologiaa, jolla lisättäisiin avoimuutta ja luottamusta.

                     (4)

                     Jotta helpotettaisiin ja tehostettaisiin osakkeenomistajien oikeuksien käyttöä etenkin rajojen yli, olisi edistettävä uusien viestintätekniikoiden käyttöä liikkeeseenlaskijoiden ja niiden osakkeenomistajien sekä välittäjien, mukaan lukien muut näissä prosesseissa käytetyt palveluntarjoajat, välisessä viestinnässä. Kaikessa välittäjien välisessä viestinnässä olisi mahdollisuuksien mukaan käytettävä koneellisesti luettavia ja standardoituja esitysmuotoja, jotka ovat yhteentoimivia eri operaattoreiden välillä ja mahdollistavat täysin automaattisen käsittelyn. Välittäjien olisi asetettava niiden osakkeenomistajien, jotka eivät ole välittäjiä, saataville tietoja ja välineitä reagoida käyttämällä laajasti saatavilla olevia, täysin automaattisen käsittelyn mahdollistavia keinoja.

                     (5)

                     Olisi otettava käyttöön osakkeenomistajia koskevien tietojen ilmoittamispyyntöä ja välitettävää vastausta koskevat vähimmäisvaatimukset, jotta liikkeeseenlaskijan oikeutta tuntea osakkeenomistajansa sovellettaisiin yhdenmukaisesti, automaattisesti ja sujuvasti.

                     (6)

                     On tarpeen säätää vähimmäisvaatimukset standardoidussa kokousilmoituksessa välittäjien muodostamassa ketjussa osakkeenomistajille tarvittaessa toimitettavien tietojen tyypeistä ja esitysmuodoista, jotta voidaan varmistaa täysin automaattinen käsittely, sanotun kuitenkaan rajoittamatta yhtiökokouksen koolle kutsumista. Tavoitteena on myös helpottaa osakkeenomistajien liikkeeseenlaskijalle antamien sähköisten äänestysohjeiden käsittelyä.

                     (7)

                     Tämä asetus kattaa erilaiset osakkeiden hallintamallit, jotka ovat käytössä eri jäsenvaltioissa, suosimatta niistä mitään tiettyä.

                     (8)

                     Liikkeeseenlaskijan sääntömääräisen kotipaikan kansallisessa lainsäädännössä määritellään, mitä velvollisuuksia välittäjien on konkreettisesti noudatettava osakkeenomistajien oikeuksien käytön helpottamiseksi. Näitä ovat tarvittaessa velvollisuus vahvistaa osakkeenomistajan oikeus osallistua yhtiökokoukseen ja velvollisuus toimittaa osallistumisilmoitus liikkeeseenlaskijalle. Tätä varten on tarpeen säätää osallistumisilmoituksessa annettavista vähimmäistiedoista.

                     (9)

                     On edelleen tarpeen yhdenmukaistaa yhtiökokoukseen osallistumisoikeutta koskeva vahvistus, sillä liikkeeseenlaskijalla ei välttämättä ole tarkkoja tietoja oikeuden tuottavista positioista tai niitä ei ole annettu sille tiedoksi tehokkaasti, varsinkin rajatylittävän viestinnän ollessa kyseessä. Oikeutta koskevat vahvistukset toimitetaan eri tavoin, esimerkiksi sähköisessä muodossa välittäjien muodostaman ketjun kautta tai suoraan viimeiseltä välittäjältä liikkeeseenlaskijalle tai viimeiseltä välittäjältä paperisessa tai sähköisessä muodossa osakkeenomistajalle tai asiakkaalle asianomaisilla markkinoilla käytössä olevasta arvopaperien hallintamallista riippuen. Tässä asetuksessa säädetään niistä vähimmäistiedoista, jotka on sisällytettävä äänestämistä ja muita toimia koskeviin vahvistuksiin sekä äänten rekisteröimiseen ja laskemiseen.

                     (10)

                     Tiedot on käsiteltävä välittäjien muodostamassa ketjussa ripeästi, varsinkin kun ketju muodostuu säilytysyhteisöistä tai muista toimijoista usealla tasolla ja kun käytetään yhteisasiakastilejä. Näin varmistetaan, että eri valtioissa olevat osakkeenomistajat saavat tiedot ja voivat toimia kohtuullisessa ajassa ja liikkeeseenlaskijoiden ja välittäjien yhtiötapahtumille asettamissa määräajoissa. On tärkeää määritellä määräajat yhtiötapahtumia ja osakkeenomistajien toimia koskevien tietojen toimittamiselle, jotta suojataan osakkeenomistajien kohtuullisia etuja ja tasapainotetaan niitä suhteessa liikkeeseenlaskijoiden ja välittäjien vastaaviin etuihin.

                     (11)

                     Koska luonteeltaan taloudellisten muiden yhtiötapahtumien kuin yhtiökokousten, kuten kohde-etuutena olevaan osakkeeseen vaikuttavat voitonjaot ja yhtiön uudelleenorganisoinnit, käsittelyyn sovelletaan pääosin vapaaehtoisia markkinastandardeja, tässä asetuksessa vahvistetaan vain näissä käsittelyissä noudatettavat keskeiset osatekijät ja periaatteet.

                     (12)

                     On olennaisen tärkeää, että tuotetaan luotettavia tietoja ja että salassa pidettävät tiedot toimitetaan turvallisesti. Välittäjien, liikkeeseenlaskijoiden ja liikkeeseenlaskijoiden palveluntarjoajien olisi käytettävä asianmukaisia menettelyjä etenkin sellaisten prosessien eheyden ja turvallisuuden varmistamiseksi, joihin sisältyy henkilötietojen käsittelyä direktiivissä 2007/36/EY määriteltyihin tarkoituksiin.

                     (13)

                     Tässä asetuksessa säädetyt toimenpiteet ovat Euroopan arvopaperikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Määritelmät
            Tässä asetuksessa tarkoitetaan:

                        1)

                        ’liikkeeseenlaskijalla’ yhtiötä, jonka sääntömääräinen kotipaikka on jäsenvaltion alueella ja jonka osakkeet on otettu kaupankäynnin kohteeksi jäsenvaltiossa sijaitsevilla tai toimivilla säännellyillä markkinoilla, tai kolmatta osapuolta, jonka tällainen yhtiö on nimennyt tässä asetuksessa säädettyjä tehtäviä varten;

                        2)

                        ’liikkeeseenlaskevalla arvopaperikeskuksella’ arvopaperikeskusta, joka tarjoaa Euroopan parlamentin ja neuvoston asetuksen (EU) N:o 909/2014 (2) liitteessä olevan A jakson 1 tai 2 kohdassa määriteltyä ydinpalvelua säännellyillä markkinoilla kaupankäynnin kohteena olevien osakkeiden osalta;

                        3)

                        ’yhtiötapahtumalla’ liikkeeseenlaskijan tai kolmannen osapuolen aloittamaa toimea, kuten voitonjako tai yhtiökokous, johon kuuluu osakkeista johtuvien oikeuksien käyttäminen ja joka voi vaikuttaa tai olla vaikuttamatta kohde-etuutena olevaan osakkeeseen;

                        4)

                        ’välittäjällä’ direktiivin 2007/36/EY 2 artiklan d alakohdassa määriteltyä henkilöä ja mainitun direktiivin 3 e artiklassa tarkoitettua kolmannen maan välittäjää;

                        5)

                        ’osakkeenomistajan toimella’ mitä tahansa osakkeenomistajan tai tämän valtuuttaman kolmannen osapuolen antamaa vastausta tai ohjetta tai tämän muuta toimintaa sovellettavan lainsäädännön mukaisesti osakkeenomistajien osakkeista johtuvien oikeuksien käyttämiseksi yhtiötapahtuman yhteydessä;

                        6)

                        ’viimeisellä välittäjällä’ ketä tahansa välittäjää, joka tarjoaa osakkeenomistajille arvopaperitilejä välittäjien muodostamassa ketjussa;

                        7)

                        ’määräpäivällä’ liikkeeseenlaskijan asettamaa päivää, jolloin määritetään osakkeista johtuvat oikeudet, mukaan lukien oikeus osallistua yhtiökokoukseen ja äänestää siinä, sekä osakkeenomistajan henkilöllisyys, liikkeeseenlaskevan arvopaperikeskuksen tai muun ensimmäisen välittäjän kirjanpitoon työajan päättymisajankohtana arvo-osuuksina kirjattujen toteutettujen positioiden perusteella;

                        8)

                        ’oikeuden tuottavalla positiolla’ osakkeenomistusta määräpäivänä, ja siihen liittyy osakkeista johtuvia oikeuksia, kuten oikeus osallistua yhtiökokoukseen ja äänestää siinä;

                        9)

                        ’ensimmäisellä välittäjällä’ liikkeeseenlaskevaa arvopaperikeskusta tai muuta liikkeeseenlaskijan nimeämää välittäjää, joka ylläpitää liikkeeseenlaskijan osakkeita arvo-osuuksina ylimmällä tasolla säännellyillä markkinoilla kaupankäynnin kohteena olevien osakkeiden osalta tai ylläpitää näitä osakkeita ylimmällä tasolla liikkeeseenlaskijan osakkeenomistajien puolesta. Ensimmäinen välittäjä voi toimia myös viimeisenä välittäjänä;

                        10)

                        ’maksupäivällä’ sitä päivää, jolloin mahdolliset yhtiötapahtuman tuotot maksetaan osakkeenomistajalle;

                        11)

                        ’valinta-ajalla’ sitä ajanjaksoa, jolloin osakkeenomistaja voi valita saatavilla olevista yhtiötapahtuman vaihtoehdoista;

                        12)

                        ’viimeisellä osallistumispäivällä’ viimeistä päivää, jolloin voi ostaa tai vaihtaa osakkeita, joihin liittyy osallistumisoikeus yhtiötapahtumaan, yhtiökokoukseen osallistumisoikeutta lukuun ottamatta;

                        13)

                        ’ostajan suojan määräajalla’ sitä päivää ja kellonaikaa, jolloin ostajan, joka ei ole vielä saanut yhtiötapahtuman kohde-etuutena olevaa osaketta, joka sisältää optioita osakkeenomistajalle, on viimeistään annettava myyjälle ohjeet vaihtoehdon valitsemiseksi;

                        14)

                        ’liikkeeseenlaskijan määräajalla’ liikkeeseenlaskijan määrittämää päivää ja kellonaikaa, jolloin on viimeistään ilmoitettava liikkeeseenlaskijalle, liikkeeseenlaskijan nimeämälle kolmannelle osapuolelle tai liikkeeseenlaskevalle arvopaperikeskukselle osakkeenomistajan toimista yhtiötapahtuman osalta; kolmannen osapuolen aloittaman yhtiötapahtuman osalta sitä sovelletaan mihin tahansa määräaikaan, jolloin kolmannelle osapuolelle tai tämän nimeämälle kolmannelle osapuolelle on ilmoitettava osakkeenomistajan toimista käynnistetyn yhtiötapahtuman osalta;

                        15)

                        ’ex-päivällä’ päivää, josta lähtien osakkeilla käydään kauppaa ilman niistä johtuvia oikeuksia, kuten oikeutta osallistua yhtiökokoukseen ja äänestää siinä;

                        16)

                        ’ISIN-tunnuksella’ kansainvälistä arvopaperin yksilöivää tunnusta, joka on ISO 6166 -standardin tai vastaavan muun standardin mukainen;

                        17)

                        ’LEI-tunnuksella’ komission täytäntöönpanoasetuksessa (EU) N:o 1247/2012 (3) tarkoitettua, ISO 17442 -standardin mukaista oikeushenkilötunnusta.

            2 artikla
            Standardoidut esitysmuodot, yhteentoimivuus ja kieli

               1.   Välittäjät toimittavat tämän asetuksen 3–8 artiklassa tarkoitetut tiedot liitteessä esitetyissä standardoiduissa esitysmuodoissa; niiden on sisällettävä vähimmäistiedot ja oltava liitteessä esitettyjen vaatimuksen mukaisia.

               2.   Tiedot, jotka liikkeeseenlaskijat toimittavat välittäjille ja jotka toimitetaan edelleen välittäjien muodostamassa ketjussa osakkeenomistajille, on esitettävä sellaisessa muodossa, joka mahdollistaa niiden käsittelyn 3 kohdan mukaisesti.
               Liikkeeseenlaskijan on annettava tiedot kielellä, jolla se julkaisee taloudelliset tiedot Euroopan parlamentin ja neuvoston direktiivin 2004/109/EY (4) mukaisesti, ja sen lisäksi kansainvälisellä rahoitusalalla yleisesti käytetyllä kielellä, paitsi jos se ei ole perusteltua liikkeeseenlaskijan omistuspohjan huomioon ottaen.

               3.   Tiedot toimitetaan välittäjien välillä sähköisessä ja koneellisesti luettavassa muodossa, jotta ne ovat yhteentoimivia ja niitä voidaan käsitellä täysin automaattisesti; esitysmuotojen on oltava alan kansainvälisten standardien kuten ISO-standardien tai vastaavien standardien mukaisia.

               4.   Välittäjien on annettava osakkeenomistajille, jotka eivät ole välittäjiä, pääsy kaikkiin tietoihin ja osakkeenomistajien toimia koskeviin menettelyihin yleisesti saatavilla olevien välineiden ja laitteiden kautta, ellei osakkeenomistajan kanssa ole toisin sovittu. Välittäjien on varmistettava, että ne voivat käsitellä osakkeenomistajan toimet näillä välineillä ja laitteilla 3 kohdan mukaisesti.

            3 artikla
            Osakkeenomistajan tunnistetietojen ilmoittamispyyntö ja vastaus pyyntöön

               1.   Vähimmäisvaatimukset osakkeenomistajien sellaisten tunnistetietojen ilmoittamispyyntöjen esitysmuodolle, jotka koskevat osakkeenomistajien tunnistamista direktiivin 2007/36/EY 3 a artiklan 1 kohdan nojalla, vahvistetaan liitteessä olevassa taulukossa 1.

               2.   Vähimmäisvaatimukset, jotka koskevat välittäjien tämän artiklan 1 kohdan mukaiseen pyyntöön antaman vastauksen esitysmuotoa, vahvistetaan liitteessä olevassa taulukossa 2.

               3.   Edellä 1 ja 2 kohdassa tarkoitettuja vähimmäisvaatimuksia sovelletaan myös tarpeen mukaan tällaisten pyyntöjen tai vastausten päivityksiin ja peruutuksiin.

            4 artikla
            Kokousilmoituksen toimittaminen

               1.   Vähimmäisvaatimukset sellaisten tietojen tyypeille ja esitysmuodoille, jotka toimitetaan direktiivin 2007/36/EY 3 b artiklan 1, 2, 3 ja 5 kohdan mukaisesti yhtiökokouksen kutsumiseksi koolle, vahvistetaan liitteessä olevassa taulukossa 3.

               2.   Edellä ensimmäisessä kohdassa tarkoitettuja vaatimuksia sovelletaan myös tarpeen mukaan tällaisten kokousilmoitusten päivityksiin ja peruutuksiin.

            5 artikla
            Vahvistus oikeudesta käyttää osakkeenomistajien oikeuksia yhtiökokouksessa

               1.   Jotta helpotettaisiin osakkeenomistajien oikeuksien, kuten osallistumis- ja äänestysoikeuden, käyttöä yhtiökokouksessa direktiivin 2007/36/EY 3 c artiklan 1 kohdan mukaisesti, viimeisen välittäjän on pyynnöstä vahvistettava osakkeenomistajalle tai tämän nimeämälle kolmannelle osapuolelle kirjanpitoonsa merkitty oikeuden tuottava positio. Kun välittäjien muodostamassa ketjussa on useampi kuin yksi välittäjä, viimeisen välittäjän on varmistettava, että sen kirjanpitoon merkityt oikeuden tuottavat positiot täsmäytetään ensimmäisen välittäjän kirjanpitoon merkittyjen oikeuden tuottavien positioiden kanssa.
               Viimeisen välittäjän ei tarvitse antaa vahvistusta osakkeenomistajalle, jos asianomainen oikeuden tuottava positio on tapauksen mukaan joko liikkeeseenlaskijan tai ensimmäisen välittäjän tiedossa tai annetaan tälle tiedoksi.

               2.   Tietotyypit ja -elementit, jotka oikeuksia koskevan vahvistuksen on vähintään sisällettävä, toimitustyyppi huomioon ottaen, esitetään liitteessä olevassa taulukossa 4.

               3.   Toisessa alakohdassa tarkoitettuja tietotyyppejä ja -elementtejä sovelletaan myös tarpeen mukaan oikeuksia koskevien vahvistusten päivityksiin ja peruutuksiin.

            6 artikla
            Ilmoitus osakkeenomistajan osallistumisesta yhtiökokoukseen

               1.   Jotta helpotettaisiin osakkeenomistajien oikeuksien, kuten osallistumis- ja äänestysoikeuden, käyttöä yhtiökokouksessa direktiivin 2007/36/EY 3 c artiklan 1 kohdan mukaisesti, välittäjien on liikkeeseenlaskijan niin edellyttäessä ja osakkeenomistajan pyynnöstä toimitettava osallistumisilmoitus liikkeeseenlaskijalle, jotta osakkeenomistaja voi käyttää oikeuksia itse tai jotta tämä voi nimetä kolmannen osapuolen käyttämään mainittuja oikeuksia osakkeenomistajan nimenomaisen valtuutuksen ja ohjeiden perusteella osakkeenomistajan hyväksi.

               2.   Jos osallistumisilmoituksessa viitataan äänestämiseen, viimeisen välittäjän on varmistettava, että niiden osakkeiden määrä, jolla äänestetään, vastaa oikeuden tuottavaa positiota. Jos ilmoitus toimitetaan välittäjältä toiselle ennen määräpäivää, viimeinen välittäjä päivittää ilmoituksen tiedot tarpeen mukaan.

               3.   Tietotyypit ja -elementit, jotka ilmoituksen osakkeenomistajan osallistumisesta yhtiökokoukseen on vähintään sisällettävä, vahvistetaan liitteessä olevassa taulukossa 5.
               Ensimmäisessä alakohdassa tarkoitettuja vähimmäistason tietotyyppejä ja -elementtejä sovelletaan myös tarpeen mukaan viesteihin, jotka koskevat osallistumisilmoitusten päivityksiä ja peruutuksia.

            7 artikla
            Äänestämistä sekä äänten rekisteröintiä ja laskemista koskevan vahvistuksen esitysmuoto

               1.   Tietotyypit ja -elementit, jotka direktiivin 2007/36/EY 3 c artiklan 2 kohdan ensimmäisen alakohdan mukaisen sähköisesti toimitettua äänestystä koskevan vahvistuksen on vähintään sisällettävä, vahvistetaan liitteessä olevassa taulukossa 6.

               2.   Tietotyypit ja -elementit, jotka liikkeeseenlaskijan osakkeenomistajalle tai osakkeenomistajan nimeämälle kolmannelle osapuolelle toimittaman, direktiivin 2007/36/EY 3 c artiklan 2 kohdan toisen alakohdan mukaisen äänten rekisteröintiä ja laskemista koskevan vahvistuksen on sisällettävä, vahvistetaan liitteessä olevassa taulukossa 7.

            8 artikla
            Muihin yhtiötapahtumiin kuin yhtiökokouksiin liittyvien tietojen toimittaminen

               1.   Tietojen, jotka liikkeeseenlaskijan on toimitettava ensimmäiselle tai muille välittäjille, sekä ilmoitusten, jotka toimitetaan välittäjien muodostamassa ketjussa, on sisällettävä kaikki sellaiset keskeiset tiedot asianomaisesta muusta yhtiötapahtumasta kuin yhtiökokouksesta, joita välittäjä tarvitsee täyttääkseen direktiivin 2007/36/EY mukaiset velvoitteensa osakkeenomistajaa kohtaan tai joita osakkeenomistaja tarvitsee käyttääkseen osakkeenomistajan oikeuksiaan.

               2.   Sovelletaan seuraavia yhtiötapahtumiin liittyviä tietojen toimitusten ketjua, päivämääriä ja määräaikoja koskevia vähimmäisvaatimuksia:

                           a)

                           liikkeeseenlaskijan on ilmoitettava ensimmäiselle välittäjälle ja tarpeen mukaan muille välittäjille tiedot yhtiötapahtumasta riittävän varhaisessa vaiheessa, jotta markkinaosapuolet voivat reagoida ja toimittaa tiedot ja jotta kesken olevat kaupat tai markkinavelvoitteet voidaan tapauksen mukaan käsitellä asianmukaisesti ennen asiaankuuluvia määräaikoja tai valinta-ajan alkua;

                           b)

                           maksupäivä on asetettava tapauksen mukaan mahdollisimman lähelle määräpäivää, liikkeeseenlaskijan määräaikaa tai yhtiötapahtuman käynnistäneen kolmannen osapuolen asettamaa määräaikaa, jotta osakkeenomistajille suoritettavat maksut voidaan käsitellä mahdollisimman nopeasti;

                           c)

                           sellaiseen yhtiötapahtumaan, joka sisältää optioita osakkeenomistajalle, liittyvän valinta-ajan on oltava riittävän pitkä, jotta osakkeenomistajilla ja välittäjillä on kohtuullisesti aikaa reagoida;

                           d)

                           sellaisen yhtiötapahtuman, joka sisältää optioita osakkeenomistajalle, viimeisen osallistumispäivän ja ostajan suojan määräajan on oltava tässä järjestyksessä ennen liikkeeseenlaskijan määräaikaa, jotta ostajan vaatimukset voidaan käsitellä asianmukaisesti ennen valinta-ajan päättymistä;

                           e)

                           ehdollisen yhtiötapahtuman osalta liikkeeseenlaskijan on ilmoitettava ensimmäiselle välittäjälle tiedot yhtiötapahtuman tuloksesta mahdollisimman pian liikkeeseenlaskijan määräajan jälkeen ja ennen kuin yhtiötapahtumaan perustuvia maksuja suoritetaan.

               3.   Yhtiötapahtumaa koskevan maksupäivän jälkeen ensimmäisen välittäjän tai, jos ketjussa on useita välittäjiä, kaikkien välittäjien on puolestaan toimitettava tiedot toimista ja liiketoimista, jotka välittäjä toteutti osakkeenomistajan lukuun. Välittäjien on toimitettava tiedot ainakin niiden toimien tuloksista, jotka osakkeenomistaja toteutti optioita käsittäneessä yhtiötapahtumassa, oikeuden tuottavista tai toteutetuista positioista, saaduista tuotoista sekä mahdollisiin markkinavelvoitteisiin liittyvistä lopputuloksista siinä määrin kuin se on tarkoituksenmukaista osakkeenomistajan kannalta.

               4.   Tietotyypit ja -elementit, jotka on vähintään annettava ja toimitettava muiden yhtiötapahtumien kuin yhtiökokousten osalta direktiivin 2007/36/EY 3 b artiklan 1, 2, 3 ja 5 kohdan mukaisesti, siinä määrin kuin se on tarkoituksenmukaista asianomaisen yhtiötapahtuman kannalta, vahvistetaan liitteessä olevassa taulukossa 8.
               Edellä ensimmäisessä alakohdassa tarkoitettuja vaatimuksia sovelletaan tarpeen mukaan myös tällaisten ilmoitusten päivityksiin ja peruutuksiin.

            9 artikla
            Yhtiötapahtumia ja osakkeenomistajien tunnistamista koskevat liikkeeseenlaskijoiden ja välittäjien määräajat

               1.   Liikkeeseenlaskijan, joka käynnistää yhtiötapahtuman, on annettava välittäjille tiedot yhtiötapahtumasta hyvissä ajoin ja viimeistään samana pankkipäivänä, jolloin se ilmoittaa yhtiötapahtumasta sovellettavan lain mukaisesti.

               2.   Kun välittäjä käsittelee ja toimittaa yhtiötapahtumia koskevia tietoja, välittäjän on tarvittaessa varmistettava, että osakkeenomistajilla on riittävästi aikaa reagoida saamiinsa tietoihin ja noudattaa liikkeeseenlaskijan määräaikaa tai määräpäivää.
               Ensimmäinen tai kuka tahansa muu välittäjä, joka saa tiedot yhtiötapahtumasta, toimittaa ne ketjussa seuraavalle välittäjälle viipymättä ja viimeistään saman pankkipäivän loppuun mennessä, jolloin se vastaanotti tiedot. Jos välittäjä saa tiedot pankkipäivänä klo 16:n jälkeen, se toimittaa tiedot viipymättä ja viimeistään klo 10 seuraavana pankkipäivänä.
               Jos asianomaista osaketta koskeva positio muuttuu ensimmäisen tietojen toimituksen jälkeen, ensimmäisen välittäjän ja muiden ketjussa olevien välittäjien on lisäksi toimitettava tiedot kirjanpidossaan oleville uusille osakkeenomistajille kunkin pankkipäivän päätöspositioiden mukaan määräpäivään saakka.

               3.   Viimeinen välittäjä toimittaa osakkeenomistajalle tiedot yhtiötapahtumasta viipymättä ja viimeistään saman pankkipäivän loppuun mennessä, jolloin se vastaanotti tiedot. Jos välittäjä saa tiedot pankkipäivänä klo 16:n jälkeen, se toimittaa tiedot viipymättä ja viimeistään klo 10 seuraavana pankkipäivänä. Lisäksi se vahvistaa osakkeenomistajan oikeuden osallistua yhtiötapahtumaan ilman aiheetonta viivytystä ja sellaiseen aikaan, että tapauksen mukaan joko liikkeeseenlaskijan määräaikaa tai määräpäivää voidaan noudattaa.

               4.   Kukin välittäjä toimittaa liikkeeseenlaskijalle tiedot osakkeenomistajan toimista viipymättä tiedot saatuaan ja siten, että liikkeeseenlaskijan määräaikaa tai määräpäivää voidaan noudattaa.
               Välittäjä toimittaa viipymättä ja liikkeeseenlaskijan määräaikaa tai määräpäivää noudattaen muut osakkeenomistajan toimia koskevat tiedot, jotka liikkeeseenlaskija edellyttää osakkeenomistajan toimittavan sovellettavan lainsäädännön mukaisesti ja joita ei voida käsitellä 2 artiklan 3 kohdan mukaisesti koneellisesti tai täysin automaattisesti.
               Viimeisen välittäjän osakkeenomistajan toimille asettama määräaika ei saa olla aikaisemmin kuin kolme pankkipäivää ennen liikkeeseenlaskijan määräaikaa tai määräpäivää. Viimeinen välittäjä voi varoittaa osakkeenomistajaa riskeistä, jotka liittyvät osakeposition muutoksiin lähellä määräpäivää.

               5.   Edellä olevan 7 artiklan 1 kohdan mukainen sähköisesti toimitettua äänestystä koskeva vahvistus toimitetaan äänestäjälle heti äänestyksen jälkeen.
               Välittäjä toimittaa 7 artiklan 2 kohdassa tarkoitetun äänten rekisteröintiä ja laskemista koskevan vahvistuksen hyvissä ajoin ja viimeistään 15 päivän kuluttua pyynnöstä tai yhtiökokouksesta sen mukaan, kumpi ajankohta on myöhäisempi, elleivät tiedot ole jo saatavilla.

               6.   Välittäjät toimittavat liikkeeseenlaskijan tai tämän nimeämän kolmannen osapuolen esittämän osakkeenomistajan tunnistetietojen ilmoittamispyynnön kyseisen pyynnön tarkoituksen mukaisesti ketjussa olevalle seuraavalle välittäjälle viipymättä ja viimeistään sen pankkipäivän loppuun mennessä, jolloin pyyntö vastaanotettiin. Jos välittäjä vastaanottaa pyynnön pankkipäivänä klo 16:n jälkeen, se toimittaa tiedot viipymättä ja viimeistään klo 10 seuraavana pankkipäivänä.
               Kukin välittäjä antaa ja toimittaa vastauksen osakkeenomistajan tunnistetietojen ilmoittamispyyntöön pyynnössä määritetylle vastaanottajalle viipymättä ja viimeistään määräpäivää tai sitä päivää, jolloin vastauksen antava välittäjä vastaanotti pyynnön, välittömästi seuraavana pankkipäivänä sen mukaan, kumpi ajankohta on myöhäisempi.
               Toisessa alakohdassa tarkoitettua määräaikaa ei sovelleta sellaisiin pyyntöihin tai niiden osiin annettaviin vastauksiin, tapauksen mukaan, joita ei voida käsitellä 2 artiklan 3 kohdan mukaisesti koneellisesti ja täysin automaattisesti. Sitä ei myöskään sovelleta sellaisiin pyyntöihin annettaviin vastauksiin, jotka välittäjä vastaanotti yli seitsemän päivää määräpäivän jälkeen. Tällaisessa tapauksessa välittäjän on annettava ja toimitettava vastaus viipymättä ja joka tapauksessa liikkeeseenlaskijan määräaikaan mennessä.

               7.   Edellä 1–6 kohdassa tarkoitettuja määräaikoja sovelletaan tarpeen mukaan kaikkiin asiaan liittyvien tietojen kumoamisiin tai päivityksiin.

               8.   Välittäjän on merkittävä kaikki tässä artiklassa tarkoitetut toimitukset aikaleimalla.

            10 artikla
            Vähimmäisturvallisuusvaatimukset

               1.   Toimittaessaan tietoja välittäjille, osakkeenomistajille tai osakkeenomistajien nimeämille kolmansille osapuolille direktiivin 2007/36/EY 3 a, 3 b ja 3 c artiklan nojalla liikkeeseenlaskijan ja välittäjän on toteutettava asianmukaiset tekniset ja organisatoriset toimenpiteet, joilla pyritään varmistamaan liikkeeseenlaskijalta tai yhtiötapahtuman käynnistäneeltä kolmannelta osapuolelta peräisin olevien tietojen turvallisuus, eheys ja todentaminen. Välittäjien on toteutettava tällaiset toimenpiteet myös toimittaessaan tietoja liikkeeseenlaskijalle tai liikkeeseenlaskijan nimeämälle kolmannelle osapuolelle.

               2.   Välittäjän, joka saa liikkeeseenlaskijalta tai tämän nimeämältä kolmannelta osapuolelta osakkeenomistajan tunnistetietojen ilmoittamispyynnön tai minkä tahansa muun tässä asetuksessa tarkoitetun viestin, joka on toimitettava välittäjien muodostamaa ketjua pitkin tai osakkeenomistajille, on varmistettava, että toimitettu pyyntö tai viesti on peräisin liikkeeseenlaskijalta.

            11 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 3 päivästä syyskuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä syyskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 184, 14.7.2007, s. 17.

            (2)  Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta (EUVL L 257, 28.8.2014, s. 1).

            (3)  Komission täytäntöönpanoasetus (EU) N:o 1247/2012, annettu 19 päivänä joulukuuta 2012, kauppatietorekistereihin OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 mukaisesti annettavien kauppailmoitusten muotoa ja antamistiheyttä koskevista teknisistä täytäntöönpanostandardeista (EUVL L 352, 21.12.2012, s. 20).

            (4)  Euroopan parlamentin ja neuvoston direktiivi 2004/109/EY, annettu 15 päivänä joulukuuta 2004, säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta ja direktiivin 2001/34/EY muuttamisesta (EUVL L 390, 31.12.2004, s. 38).

            LIITE

               Taulukko 1

               Osakkeenomistajien tunnistetietojen ilmoittamispyyntö

                        Tietojen tyyppi

                        Kuvaus

                        Esitysmuoto

                        Tietojen luovuttaja

                        A.   Pyynnön erittely (erillinen pyyntö lähetettävä kunkin ISIN-tunnuksen osalta)

                                    1.

                                    Pyynnön yksilöllinen tunniste

                        Kutakin tietojen ilmoittamispyyntöä määrittelevä yksilöllinen numero

                        [24 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    2.

                                    Pyynnön tyyppi

                        Pyynnön tyyppi (osakkeenomistajien tunnistetietojen ilmoittamispyyntö)

                        [4 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    3.

                                    Pyynnön tarkoitus

                        Täsmennys siihen, onko pyyntö toimitettava edelleen toisille välittäjille ketjussa ja onko niiden vastattava siihen. Jos kohtaa ei sovelleta, kenttä jätetään tyhjäksi.

                        [Valinnainen kenttä. Jos kohtaa sovelletaan, kenttään kirjoitetaan KYLLÄ]

                        Liikkeeseenlaskija tai tämän nimeämä kolmas osapuoli

                                    4.

                                    ISIN-tunnus

                        Määritelmä

                        [12 aakkosnumeerista merkkiä]

                        Liikkeeseenlaskija

                                    5.

                                    Määräpäivä

                        Määritelmä

                        [Päiväys (VVVVKKPP)]

                        Liikkeeseenlaskija

                                    6.

                                    Liikkeeseenlaskijan määräaika

                        Määritelmä. Liikkeeseenlaskijan määräaika on asetettava tämän asetuksen 9 artiklan mukaisesti.

                        [Päiväys (VVVVKKPP); UTC (koordinoitu yleisaika)]

                        Liikkeeseenlaskija

                                    7.

                                    Pyyntöä rajoittava kynnysmäärä

                        Jos kohtaa sovelletaan. Kynnysmäärä ilmaistaan osakkeiden absoluuttisena lukumääränä.

                        [Valinnainen kenttä. Jos kohtaa sovelletaan, kenttään kirjoitetaan
                        15 numeerista merkkiä.]

                        Liikkeeseenlaskija

                                    8.

                                    Päivämäärä, josta alkaen osakkeet on omistettu

                        Jos kohtaa sovelletaan. Jos liikkeeseenlaskija haluaa sisällyttää pyyntöönsä päivämäärän, josta alkaen osakkeet on omistettu, sen on ilmoitettava pyynnössään, miten kyseinen päivämäärä määritetään.
                        Tämä voi vaikuttaa pyynnön täysin automaattiseen käsittelyyn.

                        [Valinnainen kenttä. Jos kohtaa sovelletaan, kenttään kirjoitetaan KYLLÄ]

                        Liikkeeseenlaskija

                        B.   Vastauksen vastaanottajaa koskeva erittely

                                    1.

                                    Vastauksen vastaanottajan yksilöllinen tunniste

                        Vastaanottajan, jolle välittäjä lähettää vastauksen, yksilöllinen kansallinen rekisteröintinumero, jota edeltää sen maan maatunnus, jossa vastaanottajan sääntömääräinen kotipaikka sijaitsee, tai tapauksen mukaan sellaisen liikkeeseenlaskijan, liikkeeseenlaskijan nimeämän kolmannen osapuolen, liikkeeseenlaskevan arvopaperikeskuksen tai muun välittäjän tai palveluntarjoajan LEI-tunnus, jolle välittäjä toimittaa vastauksen.

                        [20 aakkosnumeerista merkkiä.
                        Maatunnus on esitettävä 2-kirjaimisena ISO 3166-1 alpha-2 -standardin mukaisessa muodossa tai vastaavan muun standardin mukaisessa muodossa.]

                        Liikkeeseenlaskija

                                    2.

                                    Vastauksen vastaanottajan nimi

                        [140 aakkosnumeerista merkkiä]

                        Liikkeeseenlaskija

                                    3.

                                    Vastauksen vastaanottajan osoite

                        BIC-koodi, suojattu tai varmennettu sähköpostiosoite, suojatun verkkoportaalin URL-osoite tai muut osoitetiedot, joilla varmistetaan toimituksen vastaanottaminen ja turvallisuus.

                        [Aakkosnumeerinen kenttä]

                        Liikkeeseenlaskija

               Taulukko 2

               Vastaus osakkeenomistajien tunnistetietojen ilmoittamispyyntöön

                        Tietojen tyyppi

                        Kuvaus

                        Esitysmuoto

                        Tietojen luovuttaja

                        A.   Liikkeeseenlaskijan alkuperäisen pyynnön erittely

                                    1.

                                    Pyynnön yksilöllinen tunniste

                        Ks. taulukon 1 kenttä A.1.

                        [24 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    2.

                                    Vastauksen yksilöllinen tunniste

                        Kunkin vastauksen yksilöllinen tunnistenumero

                        [24 aakkosnumeerista merkkiä]

                        Vastauksen antava välittäjä

                                    3.

                                    Pyynnön tyyppi

                        Ks. taulukon 1 kenttä A.2.

                        [4 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    4.

                                    ISIN-tunnus

                        Ks. taulukon 1 kenttä A.4.

                        [12 aakkosnumeerista merkkiä]

                        Liikkeeseenlaskija

                                    5.

                                    Määräpäivä

                        Ks. taulukon 1 kenttä A.5.

                        [Päiväys (VVVVKKPP)]

                        Liikkeeseenlaskija

                        B.   Tiedot vastauksen antavan välittäjän osakkeenomistuksesta

                                    1.

                                    Vastauksen antavan välittäjän yksilöllinen tunniste

                        Yksilöllinen kansallinen rekisteröintinumero, jota edeltää sen maan maatunnus, jossa vastauksen antavan välittäjän sääntömääräinen kotipaikka sijaitsee, tai LEI-tunnus.

                        [20 aakkosnumeerista merkkiä.
                        Maatunnus on esitettävä taulukon 1 kentässä B.1 määritetyssä esitysmuodossa.]

                        Vastauksen antava välittäjä

                                    2.

                                    Vastauksen antavan välittäjän nimi

                        [140 aakkosnumeerista merkkiä]

                        Vastauksen antava välittäjä

                                    3.

                                    Vastauksen antavan välittäjän omistamien osakkeiden kokonaismäärä

                        Kokonaismäärä on sama kuin kentissä B.4 ja B.5 ilmoitettujen lukujen summa.

                        [15 numeerista merkkiä ja tarvittaessa desimaalierotin]

                        Vastauksen antava välittäjä

                                    4.

                                    Vastauksen antavan välittäjän omaan lukuunsa säilyttämien osakkeiden lukumäärä

                        [15 numeerista merkkiä ja tarvittaessa desimaalierotin]

                        Vastauksen antava välittäjä

                                    5.

                                    Vastauksen antavan välittäjän jonkun toisen lukuun säilyttämien osakkeiden lukumäärä

                        [15 numeerista merkkiä ja tarvittaessa desimaalierotin]

                        Vastauksen antava välittäjä

                                    6.

                                    Arvopaperitilin ylläpitäjän yksilöllinen tunniste

                        Sen arvopaperitilin ylläpitäjän eli ketjun yläpäässä olevan välittäjän LEI-tunnus, joka ylläpitää vastauksen antavan välittäjän arvopaperitiliä.

                        [20 aakkosnumeerista merkkiä]

                        Vastauksen antava välittäjä

                                    7.

                                    Arvopaperitilin numero

                        Vastauksen antavan välittäjän sen arvopaperitilin numero, jota ketjun yläpäässä oleva välittäjä ylläpitää.

                        [20 aakkosnumeerista merkkiä]

                        Vastauksen antava välittäjä

                        C.   Vastauksen antavan välittäjän hallussa olevat osakkeenomistajan tunnistetiedot (toistuva kenttä; täytetään erikseen kunkin vastauksen antavan välittäjän tiedossa olevan osakkeenomistajan osalta, mukaan lukien tarvittaessa vastauksen antavan välittäjän omaan lukuunsa hallussa pitämänsä position osalta)

                                    1 a)

                                    Osakkeenomistajan yksilöllinen tunniste, kun kyseessä on oikeushenkilö

                                    1)

                                    Yksilöllinen kansallinen rekisteröintinumero, jota edeltää sen maan maatunnus, jossa kyseisen oikeushenkilön sääntömääräinen kotipaikka sijaitsee, tai LEI-tunnus tai,

                        [20 aakkosnumeerista merkkiä]

                        Vastauksen antava välittäjä

                                    2)

                                    jos saatavilla ei ole LEI-tunnusta eikä rekisteröintinumeroa, BIC-koodi, jota edeltää sen maan maatunnus, jossa kyseisen oikeushenkilön sääntömääräinen kotipaikka sijaitsee, TAI

                        [11 aakkosnumeerista merkkiä]

                                    3)

                                    asiakaskoodi, joka on kunkin millä tahansa lainkäyttöalueella toimivan oikeushenkilön tai oikeudellisen rakenteen yksilöllinen tunnus, jota edeltää sen maan maatunnus, jossa kyseisen oikeushenkilön tai oikeudellisen rakenteen sääntömääräinen kotipaikka sijaitsee.

                        [50 aakkosnumeerista merkkiä.
                        Maatunnus on esitettävä taulukon 1 kentässä B.1 määritetyssä esitysmuodossa.

                                    1 b)

                                    Osakkeenomistajan yksilöllinen tunniste, kun kyseessä on luonnollinen henkilö

                        Komission delegoidun asetuksen (EU) 2017/590 (*1) 6 artiklassa tarkoitettu kansallinen tunniste

                        [35 aakkosnumeerista merkkiä]

                        Vastauksen antava välittäjä

                                    2 a)

                                    Osakkeenomistajan nimi, kun kyseessä on oikeushenkilö

                        [140 aakkosnumeerista merkkiä]

                        Vastauksen antava välittäjä

                                    2 b)

                                    Osakkeenomistajan nimi, kun kyseessä on luonnollinen henkilö

                                    1)

                                    Osakkeenomistajan etunimi/etunimet. Jos etunimiä on useampi kuin yksi, ne erotetaan toisistaan pilkulla.

                        [140 aakkosnumeerista merkkiä]

                        Vastauksen antava välittäjä

                                    2)

                                    Osakkeenomistajan sukunimi/sukunimet. Jos sukunimiä on useampi kuin yksi, ne erotetaan toisistaan pilkulla.

                        [140 aakkosnumeerista merkkiä]

                        Vastauksen antava välittäjä

                                    3.

                                    Katuosoite

                        [140 aakkosnumeerista merkkiä]

                        Vastauksen antava välittäjä

                                    4.

                                    Postinumero

                        [10 aakkosnumeerista merkkiä]

                        Vastauksen antava välittäjä

                                    5.

                                    Kaupunki

                        [35 aakkosnumeerista merkkiä]

                        Vastauksen antava välittäjä

                                    6.

                                    Maa

                        Maatunnus

                        [2-kirjaiminen maatunnus taulukon 1 kentässä B.1 määritetyssä esitysmuodossa]

                        Vastauksen antava välittäjä

                                    7.

                                    Postinumero – postilokero

                        [10 aakkosnumeerista merkkiä]

                        Vastauksen antava välittäjä

                                    8.

                                    Postilokeron numero

                        [10 aakkosnumeerista merkkiä]

                        Vastauksen antava välittäjä

                                    9.

                                    Sähköpostiosoite

                        Sähköpostiosoite. Jos sähköpostiosoitetta ei ole käytettävissä, kenttä jätetään tyhjäksi.

                        [255 aakkosnumeerista merkkiä]

                        Vastauksen antava välittäjä

                        Toistuva kenttä (täytetään eri osakkeenomistuksen tyyppien tai osakkeenomistukseen liittyvien päivämäärien osalta)

                                    10.

                                    Osakkeenomistuksen tyyppi

                        Osakkeenomistuksen tyyppejä vastaavat merkit.
                        Valitaan seuraavista: O = osakkeenomistus omaan lukuun; N = osakkeenomistus nimellisomistajan kautta; B = tosiasiallinen osakkeenomistus; U = tuntematon

                        [1 aakkosnumeerinen merkki]

                        Vastauksen antava välittäjä

                                    11.

                                    Osakkeenomistajan sellaisten osakkeiden lukumäärä, joita vastauksen antava välittäjä säilyttää

                        Osakkeenomistajan sellaisten osakkeiden lukumäärä, joista vastauksen antava välittäjä ilmoittaa.

                        [15 numeerista merkkiä ja tarvittaessa desimaalierotin]

                        Vastauksen antava välittäjä

                                    12.

                                    Osakkeenomistuksen alkamispäivämäärä

                        Jos kohtaa sovelletaan.

                        [Päiväys (VVVVKKPP)]

                        Vastauksen antava välittäjä

                                    13.

                                    Osakkeenomistajan nimeämän kolmannen osapuolen nimi

                        Jos kohtaa sovelletaan, kentässä ilmoitetaan kolmas osapuoli, joka on valtuutettu tekemään sijoituspäätöksiä osakkeenomistajan puolesta.

                        [Valinnainen kenttä.
                        Jos kohtaa sovelletaan, noudatetaan edellä olevassa kentässä C.2(a) tai C.2(b) määritettyä esitysmuotoa.

                        Vastauksen antava välittäjä

                                    14.

                                    Osakkeenomistajan nimeämän kolmannen osapuolen yksilöllinen tunniste

                        Jos kohtaa sovelletaan, kentässä ilmoitetaan kolmas osapuoli, joka on valtuutettu tekemään sijoituspäätöksiä osakkeenomistajan puolesta.

                        [Valinnainen kenttä.
                        Jos kohtaa sovelletaan, yksilöllinen tunniste ilmoitetaan edellä olevassa kentässä C.1(a) tai C.1(b) määritetyssä esitysmuodossa.]

                        Vastauksen antava välittäjä

               Taulukko 3

               Kokousilmoitus

            Jos tässä taulukossa tarkoitetut tiedot yhtiökokouksen koollekutsumisesta ovat osakkeenomistajien saatavilla liikkeeseenlaskijan verkkosivustolla direktiivin 2007/36/EY 3 b artiklan 1 kohdan b alakohdan ja 3 b artiklan 2 kohdan mukaisesti, liikkeeseenlaskijan laatiman ja välittäjien toimittaman kokousilmoituksen ei tarvitse sisältää kuin kentät A, B ja C, mukaan lukien linkki verkkosivustolle, josta tiedot löytyvät.

                        Tietojen tyyppi

                        Kuvaus

                        Esitysmuoto

                        Tietojen luovuttaja

                        A.   Viestin erittely

                                    1.

                                    Tapahtuman yksilöllinen tunniste

                        Yksilöllinen numero

                        [Aakkosnumeerinen kenttä]

                        Liikkeeseenlaskija tai tämän nimeämä kolmas osapuoli

                                    2.

                                    Viestityyppi

                        Viestin tyyppi (kuten kokouskutsu tai kutsun peruutus tai päivitys)

                        [4 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                        B.   Liikkeeseenlaskijaa koskeva erittely

                                    1.

                                    ISIN-tunnus

                        Määritelmä. Sen osakkeen ISIN-tunnus, jonka vuoksi ilmoitus lähetetään.
                        Toistuva kenttä: Jos ilmoitus koskee useita luokkia, ilmoitetaan niiden kaikkien ISIN-tunnukset.

                        [12 aakkosnumeerista merkkiä]

                        Liikkeeseenlaskija

                                    2.

                                    Liikkeeseenlaskijan nimi

                        [140 aakkosnumeerista merkkiä]

                        Liikkeeseenlaskija

                        C.   Kokousta koskeva erittely

                                    1.

                                    Yhtiökokouksen päivämäärä

                        [Päiväys (VVVVKKPP)]

                        Liikkeeseenlaskija

                                    2.

                                    Yhtiökokouksen aika

                        Yhtiökokouksen alkamisaika ja aikavyöhyke

                        [UTC (koordinoitu yleisaika)]

                        Liikkeeseenlaskija

                                    3.

                                    Yhtiökokouksen tyyppi

                        Koolle kutsuttavan yhtiökokouksen tyyppi

                        [4 aakkosnumeerista merkkiä]

                        Liikkeeseenlaskija

                                    4.

                                    Yhtiökokouksen paikka

                        Yhtiökokouspaikan osoite ja tarvittaessa virtuaalisen kokouspaikan URL-osoite.
                        Jos kokous järjestetään useassa paikassa, ilmoitetaan kukin kokouspaikka.

                        [255 aakkosnumeerista merkkiä]

                        Liikkeeseenlaskija

                                    5.

                                    Tietueen päivämäärä

                        Määritelmä

                        [Päiväys (VVVVKKPP)]

                        Liikkeeseenlaskija

                                    6.

                                    URL-osoite

                        Linkki verkkosivustolle, jossa on saatavilla kaikki osakkeenomistajille ennen yhtiökokousta annettavat vaaditut tiedot, mukaan luettuina osallistumista, äänestämistä ja muiden osakkeenomistajien oikeuksien käyttöä, kuten asioiden lisäämistä esityslistalle, koskevat menettelyt.

                        [255 aakkosnumeerista merkkiä]

                        Liikkeeseenlaskija

                        D.   Osallistuminen yhtiökokoukseen (toistuva kenttä; toistetaan kunkin käytettävissä olevan osallistumistavan osalta)

                                    1.

                                    Osakkeenomistajan osallistumistapa

                        Osallistumistapa, kuten VI = virtuaalinen osallistuminen; PH = henkilökohtainen osallistuminen; PX = osallistuminen edustajan välityksellä; EV = kirjeitse äänestäminen.
                        Muut mahdolliset osallistumistavat on myös ilmoitettava standardoidulla tavalla.

                        [2 aakkosnumeerista merkkiä]

                        Liikkeeseenlaskija

                                    2.

                                    Liikkeeseenlaskijan asettama määräaika osallistumista koskevan ilmoituksen toimittamiselle

                        Päivä ja aika, jolloin osakkeenomistajan on viimeistään ilmoitettava osallistumisestaan liikkeeseenlaskijalle.

                        [Päiväys (VVVVKKPP); UTC (koordinoitu yleisaika)]

                        Liikkeeseenlaskija

                                    3.

                                    Liikkeeseenlaskijan asettama määräaika äänestämiselle

                        Päivä ja kellonaika, jolloin osakkeenomistajan on viimeistään toimitettava äänet liikkeeseenlaskijalle osallistumistavoittain, siinä määrin kuin se on sovellettavissa.

                        [Päiväys (VVVVKKPP); UTC (koordinoitu yleisaika)]

                        Liikkeeseenlaskija

                        E.   Esityslista (toistuva kenttä; täytetään kunkin esityslistan kohdan osalta)

                                    1.

                                    Esityslistan kohdan yksilöllinen tunniste

                        Yksilöllinen numero

                        [4 aakkosnumeerista merkkiä]

                        Liikkeeseenlaskija

                                    2.

                                    Esityslistan kohdan otsikko

                        Esityslistan kohdan otsake tai lyhyt kuvaus

                        [100 aakkosnumeerista merkkiä]

                        Liikkeeseenlaskija

                                    3.

                                    Aineiston URL-osoite

                        Jos kohtaa sovelletaan. Esityslistan kohtaan liittyvän aineiston URL-osoite.
                        Jos asiaan kuuluvaa aineistoa ei ole, kenttä jätetään tyhjäksi.

                        [Jos kohtaa sovelletaan: 255 aakkosnumeerista merkkiä]

                        Liikkeeseenlaskija

                                    4.

                                    Äänestäminen

                        Jos kohtaa sovelletaan. Maininta siitä, koskeeko esityslistan kohtaa sitova (BV) tai neuvoa-antava äänestys (AV).
                        Jos esityslistan kohdasta ei äänestetä, kenttä jätetään tyhjäksi.

                        [Jos kohtaa sovelletaan: 2 aakkosnumeerista merkkiä]

                        Liikkeeseenlaskija

                                    5.

                                    Vaihtoehtoiset äänestysvaihtoehdot

                        Jos kohtaa sovelletaan. Eritellään kaikki äänestysvaihtoehdot, joita osakkeenomistaja voi käyttää esityslistan kohdasta äänestäessään, kuten äänestys puolesta (VF), äänestys vastaan (VA), äänestämästä pidättäytyminen (AB), tyhjä (BL) tai muu (OT).
                        Jos esityslistan kohdasta ei äänestetä, kenttä jätetään tyhjäksi.

                        [Jos kohtaa sovelletaan: 2 aakkosnumeerista merkkiä]

                        Liikkeeseenlaskija

                        F.   Osakkeenomistajien muiden oikeuksien käyttöä koskevien määräaikojen erittely (toistuva kenttä; täytetään kunkin olemassa olevan määräajan osalta)

                                    1.

                                    Määräajan kohde

                        Määritellään se osakkeenomistajan oikeus, johon määräaikaa sovelletaan (kuten päätöslauselmaluonnosten jättäminen tai kohtien lisääminen esityslistalle).

                        [100 aakkosnumeerista merkkiä]

                        Liikkeeseenlaskija

                                    2.

                                    Sovellettava liikkeeseenlaskijan määräaika

                        Ilmoitetaan se määräaika, joka liittyy yllä olevassa kentässä määriteltyyn osakkeenomistajan oikeuden käyttöön.

                        [Päiväys (VVVVKKPP); UTC (koordinoitu yleisaika)]

                        Liikkeeseenlaskija

               Taulukko 4

               Oikeuksia koskeva vahvistus

                        Tietojen tyyppi

                        Kuvaus

                        Esitysmuoto

                        Tietojen luovuttaja

                        A.   Yhtiökokouksen ja viestin erittely

                                    1.

                                    Vahvistuksen yksilöllinen tunniste

                        Yksilöllinen numero

                        [12 aakkosnumeerista merkkiä]

                        Viimeinen välittäjä

                                    2.

                                    Liikkeeseenlaskijan nimi

                        [140 aakkosnumeerista merkkiä]

                        Liikkeeseenlaskija

                                    3.

                                    Tapahtuman yksilöllinen tunniste

                        Liikkeeseenlaskijan tai tämän nimeämän kolmannen osapuolen määrittämä yhtiökokouksen yksilöllinen tunniste

                        [4 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    4.

                                    Viestityyppi

                        Viestin tyyppi (oikeuksia koskeva vahvistus)

                        [4 aakkosnumeerista merkkiä]

                        Viimeinen välittäjä

                                    5.

                                    ISIN-tunnus

                        Määritelmä

                        [12 aakkosnumeerista merkkiä]

                        Liikkeeseenlaskija

                        B.   Erittely osakkeita koskevasta oikeuden tuottavasta positiosta (toistuva kenttä; esitetään osakkeenomistajan kunkin arvopaperitilin osalta)

                                    1.

                                    Määräpäivä

                        Määritelmä

                        [Päiväys (VVVVKKPP)]

                        Liikkeeseenlaskija

                                    2.

                                    Oikeuden tuottava positio

                        Määritelmä

                        [24 numeerista merkkiä]

                        Viimeinen välittäjä

                                    3.

                                    Arvopaperitilin numero

                        [20 aakkosnumeerista merkkiä]

                        Viimeinen välittäjä

                                    4.

                                    Tilinomistajan nimi:

                        [140 aakkosnumeerista merkkiä. Noudatetaan taulukon 2 kentässä C.2a tai C.2b määritettyä esitysmuotoa.]

                        Viimeinen välittäjä

                        C.   Osakkeenomistajaa (oikeushenkilöä tai luonnollista henkilöä) koskeva erittely

                                    1.

                                    Osakkeenomistajan nimi

                        Oikeushenkilöiden tai luonnollisten henkilöiden osalta

                        [Taulukon 2 kentässä C.2a tai C.2b) määritetty esitysmuoto]

                        Viimeinen välittäjä

                                    2.

                                    Osakkeenomistajan yksilöllinen tunniste

                        Oikeushenkilöiden tai luonnollisten henkilöiden osalta

                        [Taulukon 2 kentässä C.1a tai C.1b määritetty esitysmuoto]

                        Viimeinen välittäjä

                                    3.

                                    Osakkeenomistajan nimeämän edustajan tai muun kolmannen osapuolen nimi

                        Jos kohtaa sovelletaan.

                        [Taulukon 2 kentässä C.2a tai C.2b määritetty esitysmuoto]

                        Viimeinen välittäjä

                                    4.

                                    Osakkeenomistajan nimeämän edustajan tai muun kolmannen osapuolen yksilöllinen tunniste

                        Jos kohtaa sovelletaan.

                        [Taulukon 2 kentässä C.1a tai C.1b määritetty esitysmuoto]

                        Viimeinen välittäjä

               Taulukko 5

               Osallistumisilmoitus

                        Tietojen tyyppi

                        Kuvaus

                        Esitysmuoto

                        Tietojen luovuttaja

                        A.   Ilmoituksen erittely

                                    1.

                                    Osallistumisilmoituksen yksilöllinen tunniste

                        Yksilöllinen tunniste

                        [Aakkosnumeerinen kenttä]

                        Viimeinen välittäjä

                                    2.

                                    Viestityyppi

                        Viestin tyypin määrittely

                        [4 aakkosnumeerista merkkiä]

                        Viimeinen välittäjä

                                    3.

                                    Tapahtuman yksilöllinen tunniste

                        Liikkeeseenlaskijan tai tämän nimeämän kolmannen osapuolen määrittämä yhtiökokouksen yksilöllinen tunniste

                        [4 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    4.

                                    ISIN-tunnus

                        Määritelmä.

                        [12 aakkosnumeerista merkkiä]

                        Liikkeeseenlaskija

                        B.   Osallistuminen määritellään kunkin osallistumistavan osalta

                                    1.

                                    Osallistumistapa

                        Määritellään osakkeenomistajan osallistumistapa siinä määrin kuin se on sovellettavissa.
                        Jos käytetään useita tapoja, kukin tapa ilmoitetaan käyttämällä osiossa D olevassa taulukossa 3 esitettyjä vaihtoehtoja, kuten osallistuminen henkilökohtaisesti tai edustajan välityksellä tai äänestäminen sähköisesti.

                        Viimeinen välittäjä tai osakkeenomistaja, tapauksen mukaan

                                    2.

                                    Osakkeenomistajan nimi

                        [Taulukon 2 kentässä C.2a tai C.2b määritetty esitysmuoto]

                        Viimeinen välittäjä tai osakkeenomistaja

                                    3 a)

                                    Osakkeenomistajan yksilöllinen tunniste, kun kyseessä on oikeushenkilö

                        Ks. taulukon 2 kenttä C.1a.

                        [Taulukon 2 kentässä C.1a määritetty esitysmuoto]

                        Viimeinen välittäjä tai osakkeenomistaja

                                    3 b)

                                    Osakkeenomistajan yksilöllinen tunniste, kun kyseessä on luonnollinen henkilö

                        Ks. taulukon 2 kenttä C.1b.

                        [Taulukon 2 kentässä C.1b määritetty esitysmuoto]

                        Viimeinen välittäjä tai osakkeenomistaja

                                    4.

                                    Edustajan tai osakkeenomistajan nimeämän muun kolmannen osapuolen nimi

                        Jos kohtaa sovelletaan.

                        [Valinnainen. Jos kohtaa sovelletaan: taulukon 2 kentässä C.2a tai C.2b määritetty esitysmuoto]

                        Viimeinen välittäjä tai osakkeenomistaja

                                    5.

                                    Edustajan tai osakkeenomistajan nimeämän muun kolmannen osapuolen yksilöllinen tunniste

                        Jos kohtaa sovelletaan.

                        [Valinnainen. Jos kohtaa sovelletaan: taulukon 2 kentässä C.1a tai C.1b määritetty esitysmuoto]

                        Viimeinen välittäjä tai osakkeenomistaja

                        C.   Äänet, tapauksen mukaan (toistuva kenttä; täytetään kunkin esityslistan kohdan osalta)

                                    1.

                                    Esityslistan kohta

                        Esityslistan kohdan yksilöllinen tunniste, taulukko 3

                        [Taulukon 3 kentässä E.1 määritetty esitysmuoto]

                        Toistuva kenttä; täytetään kunkin äänestyskannan osalta

                                    2.

                                    Äänestyskanta

                        Ilmoitetaan äänestyskanta.

                        [Taulukon 3 kentässä E.5 määritetty esitysmuoto]

                        Viimeinen välittäjä tai osakkeenomistaja

                                    3.

                                    Niiden osakkeiden lukumäärä, joilla äänestetään

                        Niiden osakkeiden lukumäärä, joilla äänestetään kustakin esityslistan kohdasta ja kunkin äänestyskannan osalta.
                        Jos äänestyskanta koskee kaikkia osakkeita, tämä kenttä jätetään tyhjäksi.

                        [Jos kohtaa sovelletaan: [15 numeerista merkkiä ja tarvittaessa desimaalierotin]

                        Viimeinen välittäjä tai osakkeenomistaja

               Taulukko 6

               Äänten vastaanottamista koskeva vahvistus

                        Tietojen tyyppi

                        Kuvaus

                        Esitysmuoto

                        Tietojen luovuttaja

                                    1.

                                    Vahvistuksen yksilöllinen tunniste

                        Yksilöllinen numero

                        [12 aakkosnumeerista merkkiä]

                        Välittäjä tai vahvistuksen antava osapuoli

                                    2.

                                    Viestityyppi

                        Vahvistuksen tyypin määrittely

                        [4 aakkosnumeerista merkkiä]

                        Välittäjä

                                    3.

                                    Tapahtuman yksilöllinen tunniste

                        Yhtiökokoustapahtuman yksilöllinen tunniste

                        [12 aakkosnumeerista merkkiä]

                        Liikkeeseenlaskija/välittäjä

                                    4.

                                    ISIN-tunnus

                        Määritelmä.

                        [12 aakkosnumeerista merkkiä]

                        Liikkeeseenlaskija

                                    5.

                                    Yhtiökokouksen päivämäärä

                        [Päiväys (VVVVKKPP)]

                        Liikkeeseenlaskija

                                    6.

                                    Liikkeeseenlaskijan nimi

                        [140 aakkosnumeerista merkkiä]

                        Liikkeeseenlaskija

                                    7.

                                    Vahvistuksen antavan osapuolen nimi

                        [140 aakkosnumeerista merkkiä. Noudatetaan taulukon 2 kentässä C.2a tai C.2b määritettyä esitysmuotoa.]

                        Vahvistuksen antava osapuoli

                                    8.

                                    Äänestäneen henkilön nimi

                        [140 aakkosnumeerista merkkiä. Noudatetaan taulukon 2 kentässä C.2a tai C.2b määritettyä esitysmuotoa.]

                        Vahvistuksen antava osapuoli

                                    9.

                                    Osakkeenomistajan nimi

                        [Valinnainen kenttä. Jos kohtaa sovelletaan, kenttään kirjoitetaan
                        [140 aakkosnumeerista merkkiä. Noudatetaan taulukon 2 kentässä C.2a tai C.2b määritettyä esitysmuotoa.]

                        Välittäjä tai vahvistuksen antava osapuoli

               Taulukko 7

               Äänten rekisteröintiä ja laskemista koskeva vahvistus

                        Tietojen tyyppi

                        Kuvaus

                        Esitysmuoto

                        Tietojen luovuttaja

                                    1.

                                    Vahvistuksen yksilöllinen tunniste

                        Yksilöllinen numero

                        [12 aakkosnumeerista merkkiä]

                        Liikkeeseenlaskija/välittäjä

                                    2.

                                    Viestityyppi

                        Vahvistuksen tyypin määrittely

                        [4 aakkosnumeerista merkkiä]

                        Liikkeeseenlaskija/välittäjä

                                    3.

                                    Tapahtuman yksilöllinen tunniste

                        Yhtiökokoustapahtuman yksilöllinen tunniste

                        [12 aakkosnumeerista merkkiä]

                        Liikkeeseenlaskija/välittäjä

                                    4.

                                    ISIN-tunnus

                        Määritelmä

                        [12 aakkosnumeerista merkkiä]

                        Liikkeeseenlaskija

                                    5.

                                    Yhtiökokouksen päivämäärä

                        [Päiväys (VVVVKKPP)]

                        Liikkeeseenlaskija

                                    6.

                                    Liikkeeseenlaskijan nimi

                        [140 aakkosnumeerista merkkiä]

                        Liikkeeseenlaskija

                                    7.

                                    Osakkeenomistajan nimi

                        [Valinnainen kenttä, jos osakkeenomistajan nimi ilmoitetaan.]

                        [140 aakkosnumeerista merkkiä. Noudatetaan taulukon 2 kentässä C.2a tai C.2b määritettyä esitysmuotoa.]

                        Liikkeeseenlaskija

                                    8.

                                    Osakkeenomistajan nimeämän kolmannen osapuolen nimi

                        [Valinnainen kenttä, jos osakkeenomistajan nimeämän kolmannen osapuolen nimi ilmoitetaan.]

                        [140 aakkosnumeerista merkkiä. Noudatetaan taulukon 2 kentässä C.2a tai C.2b määritettyä esitysmuotoa.]

                                    9.

                                    Menettely

                        Täsmennetään se menettely, miten liikkeeseenlaskija vastaanotti äänet, jotka on rekisteröity ja laskettu, mukaan lukien tieto siitä, vastaanotettiinko äänet ennen kokousta vai kokouksessa.

                        [70 aakkosnumeerista merkkiä]

                        Liikkeeseenlaskija

                                    10.

                                    Vastaanottamispäivä ja -aika

                        [Valinnainen kenttä; täytetään vain, jos äänet annettiin ennen yhtiökokousta.] Ilmoitetaan päivä ja mahdollisuuksien mukaan aika, jolloin äänet, jotka on rekisteröity ja laskettu, vastaanotettiin.

                        [Päiväys (VVVVKKPP); UTC (koordinoitu yleisaika)]

                        Liikkeeseenlaskija

                                    11.

                                    Äänten yksilöllinen tunniste

                        Liikkeeseenlaskijan rekisteröimät ja laskemat äänet sisältävän viestin yksilöllinen tunniste, jos sellainen on käytettävissä.

                        [12 aakkosnumeerista merkkiä]

                        Osakkeenomistaja tai tämän nimeämä kolmas osapuoli

               Taulukko 8

               Muita yhtiötapahtumia kuin yhtiökokouksia koskeva ilmoitus

            Jos liikkeeseenlaskija on asettanut alla olevassa taulukossa tarkoitetut tiedot ja tietoelementit muista yhtiötapahtumista kuin yhtiökokouksista osakkeenomistajien saataville verkkosivustolleen direktiivin 2007/36/EY 3 b artiklan 1 kohdan b alakohdan ja 3 b artiklan 2 kohdan mukaisesti siinä määrin kuin se on aiheellista asianomaisen yhtiötapahtuman kannalta, yhtiötapahtumia koskevan ilmoituksen on sisällettävä ainoastaan osio A sekä linkki verkkosivustolle, josta tiedot löytyvät.

                        Tietojen tyyppi

                        Kuvaus

                        Esitysmuoto

                        Tietojen luovuttaja

                        A.   Yhtiötapahtumaa koskeva erittely

                                    1.

                                    Yhtiötapahtuman yksilöllinen tunniste

                        Yksilöllinen numero

                        [12 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    2.

                                    Yhtiötapahtuman tyyppi

                        Määritellään yhtiötapahtuman tyyppi, kuten voitonjako tai liikkeeseenlaskijan osakkeiden uudelleenjärjestely

                        [42 aakkosnumeerista merkkiä]

                        Liikkeeseenlaskija tai tämän nimeämä kolmas osapuoli

                                    3.

                                    ISIN-tunnus

                        Määritelmä Kohde-etuutena olevan osakkeen ISIN-tunnus

                        [12 aakkosnumeerista merkkiä]

                        Liikkeeseenlaskija

                                    4.

                                    ISIN-tunnus

                        Tarvittaessa väliaikaisen osakkeen tai arvopaperin ISIN-tunnus

                        [12 aakkosnumeerista merkkiä]

                        Liikkeeseenlaskija

                                    5.

                                    URL-osoite

                        Linkki verkkosivustolle, jolla kaikki yhtiötapahtuman tiedot ovat osakkeenomistajien saatavilla.

                        [255 aakkosnumeerista merkkiä]

                        Liikkeeseenlaskija

                        B.   Yhtiötapahtumaan liittyvät keskeiset päivämäärät (ilmoitetaan vain asianomaiseen yhtiötapahtumaan soveltuvilta osin)

                                    1.

                                    Viimeinen osallistumispäivä

                        Määritelmä

                        [Päiväys (VVVVKKPP)]

                        Ensimmäinen välittäjä

                                    2.

                                    Ex-päivä

                        Määritelmä

                        [Päiväys (VVVVKKPP)]

                        Ensimmäinen välittäjä

                                    3.

                                    Määräpäivä

                        Määritelmä

                        [Päiväys (VVVVKKPP)]

                        Liikkeeseenlaskija

                                    4.

                                    Valinta-ajan alku

                        Määritelmä

                        [Päiväys (VVVVKKPP)]

                        Liikkeeseenlaskija

                                    5.

                                    Viimeinen äänestyspäivä

                        Määritelmä

                        [Päiväys (VVVVKKPP)]

                        Liikkeeseenlaskija

                                    6.

                                    Liikkeeseenlaskijan määräaika

                        Määritelmä

                        [Päiväys (VVVVKKPP); UTC (koordinoitu yleisaika)]

                        Liikkeeseenlaskija

                                    7.

                                    Maksupäivä

                        Määritelmä

                        [Päiväys (VVVVKKPP)]

                        Liikkeeseenlaskija

                                    8.

                                    Ostajan suojan määräaika

                        Määritelmä

                        [Päiväys (VVVVKKPP)]

                        Välittäjä

                        C.   Erittely äänestyksistä, joihin osakkeenomistaja voi osallistua (toistuva kenttä; ilmoitetaan kunkin ISIN-tunnuksen osalta tarvittaessa)

                                    1.

                                    Osakkeenomistajan eri vaihtoehdot

                        Vaihtoehtojen erittely

                        [100 aakkosnumeerista merkkiä]

                        Liikkeeseenlaskija

               (*1)  Komission delegoitu asetus (EU) 2017/590, annettu 28 päivänä heinäkuuta 2016, Euroopan parlamentin ja neuvoston asetuksen (EU) N:o 600/2014 täydentämisestä liiketoimia koskevien tietojen toimivaltaisille viranomaisille ilmoittamista koskevilla teknisillä sääntelystandardeilla (EUVL L 87, 31.3.2017, s. 449).


title: Komission täytäntöönpanoasetus (EU) 2018/1213, annettu 28 päivänä elokuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Rucavas baltais sviests” (SMM))

text:
                  5.9.2018

                  FI

                  Euroopan unionin virallinen lehti

                  L 224/1

         KOMISSION TÄYTÄNTÖÖNPANOASETUS (EU) 2018/1213,
         annettu 28 päivänä elokuuta 2018,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Rucavas baltais sviests” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Liettuan hakemus nimityksen ”Rucavas baltais sviests” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EY) N:o 1151/2012 51 artiklan mukaisesti, nimitys ”Rucavas baltais sviests” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Rucavas baltais sviests” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.5 ”Rasvat (voi, margariini, öljyt jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä elokuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 139, 20.4.2018, s. 13.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/1214, annettu 29 päivänä elokuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Morcilla de Burgos” (SMM))

text:
                  5.9.2018

                  FI

                  Euroopan unionin virallinen lehti

                  L 224/3

         KOMISSION TÄYTÄNTÖÖNPANOASETUS (EU) 2018/1214,
         annettu 29 päivänä elokuuta 2018,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Morcilla de Burgos” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Espanjan hakemus nimityksen ”Morcilla de Burgos” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissio otti vastaan asetuksen (EU) N:o 1151/2012 51 artiklan 1 nojalla kaksi vastaväiteilmoitusta ja 2 kohdan nojalla kaksi perusteltua vastaväitettä, joiden esittäjinä olivat Iñaki Libano (Köln, Saksa) ja Hydroplus-yritystä edustava Diego Garcia (Chatou, France), ja katsoi ettei kyseisiä vastaväitteitä voida ottaa käsiteltäviksi. Kyseisen asetuksen 51 artiklan mukaan luonnollisella henkilöllä tai oikeushenkilöllä, jonka oikeutettua etua asia koskee ja joka on sijoittautunut muuhun jäsenvaltioon kuin siihen, josta hakemus jätettiin, tai joka oleskelee muussa jäsenvaltioon kuin siinä, josta hakemus jätettiin, ei ole oikeutta jättää perusteltua vastaväitettä suoraan komissiolle.

                     (3)

                     Sen vuoksi nimitys ”Morcilla de Burgos” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Morcilla de Burgos” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä elokuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 455, 6.12.2016, s. 7.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/1244, annettu 4 päivänä syyskuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Bleu des Causses” (SAN))

text:
                  18.9.2018

                  FI

                  Euroopan unionin virallinen lehti

                  L 233/1

         KOMISSION TÄYTÄNTÖÖNPANOASETUS (EU) 2018/1244,
         annettu 4 päivänä syyskuuta 2018,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Bleu des Causses” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna asetuksella (EY) N:o 115/2009 (3), nojalla rekisteröidyn suojatun alkuperänimityksen ”Bleu des Causses” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Bleu des Causses” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä syyskuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä (EYVL L 148, 21.6.1996, s. 1).

            (3)  Komission asetus (EY) N:o 115/2009, annettu 6 päivänä helmikuuta 2009, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä [Bleu des Causses (SAN)] (EUVL L 38, 7.2.2009, s. 28).

            (4)  EUVL C 135, 17.4.2018, s. 11.


title: Komission täytäntöönpanoasetus (EU) 2018/1267, annettu 20 päivänä syyskuuta 2018, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäneljännessä osatarjouskilpailussa

text:
                  21.9.2018

                  FI

                  Euroopan unionin virallinen lehti

                  L 238/84

         KOMISSION TÄYTÄNTÖÖNPANOASETUS (EU) 2018/1267,
         annettu 20 päivänä syyskuuta 2018,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäneljännessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kahdennessakymmenennessäneljännessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kahdennessakymmenennessäneljännessä osatarjouskilpailussa, jonka tarjousten jättöaika päättyi 18 päivänä syyskuuta 2018, vähimmäismyyntihinta on 123 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä syyskuuta 2018.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).